
ACTA APOSTOLICAE SEDIS 


COMMENTARIUM OFFICIALE 


ACTA Pit PP. XI 


LITTERAE APOSTOLICAE 
I 


DISMEMBRATO TERRITORIO E VICARIATU APOSTOLICO DE KIMBERLEY, IN 
AFRICA MERIDIONALI, ERIGITUR PRAEFECTURA APOSTOLICA DE KROON- 
STAD. 

PIUS PP. XI 
Ad futuram rei memoriam. — Quae catholico nomini aeternaeque fide- 
lium saluti bene, prospere et feliciter eveniant, ea ut mature praestemus 

Nos admonet supremi apostolatus officium, quo in terris divinitus fun- 

gimur. Quare, ut uberes salutis fructus in apostolico vicariatu de Kim- 

berley, in Africa meridionali, huc usque suscepti laetius augeantur in dies, 
opportunum visum est consilium ab ipso vicariatu nonnullos civiles distri- 
ctus distrahere atque inde separatam efformare missionem. Itaque, omni- 
bus rei momentis attento ac sedulo studio perpensis cum VV. FF. NN. 

S. R. E. Cardinalibus negotiis Propagandae Fidei praepositis, apostolica 

Nostra auctoritate, praesentium tenore, e vicariatu apostolico de Kim- 

berley superenunciato, curis concredito Missionariorum Instituti Oblatorum 

Ssmae et Immaculatae Virginis Mariae, decem districtus civiles, nempe 

Kroonstad, Vredefort, Heilbron, Lindley, Senckal, Bethlehem, Ficksburg, 

Harrismith, Vrede, dimidiamque partem civilium districtuum de Hoop- 

stad, Winburg et Ladybrand distrahimus et separamus, atque inde novam 

praefecturam apostolicam de Kroonstad nuncupandam effingimus, alumno- 
rum nationalitatis germanicae Instituti a Spiritu Sancto curis tradendam. 

Novae autem huius apostolicae praefecturae de Kroonstad limites sint 

sequentes: ad occidentem et ad septentrionem cursus fluminis Val et 

provincia civilis Transvaalensis; ad orientem provincia civilis Natalensis 
et vicariatus apostolicus de Basutoland; ad meridiem cursus fluminis Vet 
et linea quae ab hoc flumine incipiens urbem de Marseilles tangit et a 
Maseru finem habet. 

Haec statuimus, mandamus, decernentes praesentes Litteras firmas, 
validas atque efficaces semper exstare ac permanere, suosque plenos atque 
integros effectus sortiri atque obtinere, illisque ad quos spectant sive 
spectare poterunt, nunc et in posterum amplissime suffragari; sicque rite 
iudicandum esse ac definiendum, irritumque ex nunc atque inane fieri, 
si quidquam secus, super his, a quovis, auctoritate qualibet, scienter vel 
ignoranter attentari contigerit. Non obstantibus Apostolicis constitutio- 
nibus et ordinationibus ceterisque, etiam specifica et individua mentione 
dignis, in contrarium facientibus quibuscumque. 

Datum Romae apud Sanctum Petrum, sub anulo Piscatoris, die xxvI 
mensis novembris, anno MDCCCCXXxIII, Pontificatus Nostri secundo. 


P. CARD. GASPARRI, a Secretis Status. 


IT 


EX DISMEMBRATIONE VICARIATUS DE FO-KIEN, CUI IN POSTERUM NOMEN 
FIT DE FOOCHOW, EFFORMANTUR VICARIATUS APOSTOLICUS DE FUNING 
ET PRAEFECTURA APOSTOLICA DE TINGCHOW IN SINIS. 


PIUS PP. XI 


Ad futuram rei memoriam. — Ad maiorem Dei gloriam christianaeque 
fidei incrementum expedit ut, praesertim in longinquis missionibus, aucto 
numero Pastorum, Dominici gregis incolumitati et bono prospiciatur. Iam- 
vero cum venerabilis frater Franciscus Aguirre, Episcopus titulo Botryensis 
et Vicarius Apostolicus de Fo-kien in Sinis, Nos instanter flagitaverit ut 
suae iurisdictionis territorium ob nimiam amplitudinem in plures partes 
divideretur novaeque missiones proinde erigerentur: Nos, praehabito voto 
venerabilis fratris Celsi Costantini, Archiepiscopi titulo Theodosiensis et 
Apostolici in Sinis Delegati, collatis consiliis cum VV. FF. NN. 8S. R. E. 
Cardinalibus negotiis Propagandae Fidei praepositis, praelaudati Praesu- 
lis votis adnuendum censuimus, ideoque haec quae infra scripta sunt 
statuimus ac mandamus. Nimirum, motu proprio atque ex certa scientia 
et matura deliberatione Nostris, deque apostolicae Nostrae potestatis ple- 
tudine, praesentium vi, a vicariatu apostolico de Fo-kien dismembramus 

sive separamus: I. Territorium quod complectitur praefecturam civilem 
de Funing, quod in vicariatum apostolicum erigimus cui nomen facimus 
vicariatus apostolici de Funing. — II. Territorium quod comprehendit 
praefecturam civilem de Tingchow, illudque in praefecturam apostolicam 
erigimus, cui nomen facimus praefecturae apostolicae de Tingchow. — 
Has vero novas missiones sic per Nos erectas Ordinis Praedicatorum curis. 
concredimus. — Denique vicariatum apostolicum de Fo-kien, enumeratis 
territoriis imminutum, exinde ab urbe principe vicariatum apostolicum 
de Foochow appellandum esse iubemus. 

Haec statuimus, mandamus, decernentes praesentes Litteras firmas, 
validas atque efficaces semper exstare ac permanere, suosque plenos atque 
integros effectus sortiri atque obtinere, illisque ad quos spectant sive 
spectare poterunt, nunc et in posterum amplissime suffragari; sicque rite 
iudicandum esse ac definiendum, irritumque ex nunc atque inane fieri, si 
quidquam secus, super his, a quovis, auctoritate qualibet, scienter vel 
ignoranter attentari contigerit. Non obstantibus Apostolicis constitutio- 
nibus et ordinationibus ceterisque, etiam specifica et individua mentione 
dignis, in contrarium facientibus quibuscumque. 

Datum Romae apud Sanctum Petrum, sub anulo Piscatoris, die xxv 
mensis decembris, anno MDCCCCXxIII, Pontificatus Nostri secundo. 


P. CARD. GASPARRI, a Secretis Status. 


III 


DISMEMBRATO TERRITORIO EX PRAEFECTURA APOSTOLICA SUMATRAE, IN 
POSTERUM DE PADANG NUNCUPANDAE, ERIGUNTUR PRAEFECTURAE APO- 
STOLICAE DE BENGKOELEN ATQUE DE BANKA ET BILITON. 


PIUS PP. XI 


Ad futuram rei memoriam. — Cum propagationi christianae religionis 
in praefectura apostolica de Sumatra, Patribus Capulatis provinciae Neer- 
landicae commissae, ob nimiam territorii extensionem locorumque distan- 
tias, non possit amplius per unicam nominati Ordinis provinciam pro- 
videri, cumque spes effulgeat ulterioris religionis progressus, si, accersitis 
ex aliis institutis missionariis, numerus operariorum in vinea Domini 
augeatur, opportunum Nobis visum est consilium, praefecturam aposto- 
licam praefatam dismembrare novasque inde missiones erigere. Itaque, 
omnibus rei momentis attento ac sedulo studio perpensis cum VV. FF. NN. 


— 

8. R. E. Cardinalibus negotiis Propagandae Fidei praepositis, motu proprio 
atque ex certa scientia et matura deliberatione Nostris, deque apostolicae 
Nostrae potestatis plenitudine, praesentium tenore, praefecturam aposto- 
licam de Sumatra dismembramus sive dividimus, atque ab ea seiungi- 
mus: I. Partem insulae Sumatrae meridionalem, quam in separatam apo- 
stolicam praefecturam erigimus, cui nomen facimus de Bengkoelen ab urbe 
principe illius loci, circumscriptam limitibus civilium residentiarum de 
Bengkoelen, Lampongsche, Palembang et Djambi cum insulis minoribus 
adiacentibus, quam novam praefecturam Sacerdotum Ssmi Cordis a 
Sancto Quintino appellatorum curis demandamus. — II. Insulas de Banka 
et Biliton, cum archipelago de Riouww, quas pariter in praefecturam aposto- 
licam independentem constituimus, cui nomen siet a Banka et Biliton, 
quamque societati SS. Cordium de Picpus adsignamus. — Praeterea decer- 
nimus eadem Nostra auctoritate, ut antiquae praefecturae de Sumatra, 
arctioribus limitibus sic restrictae, in posterum nomen fiat de Padang; 
eaque Patribus Capulatis Provinciae Neerlandicae, sicuti antea, excolenda 
*permaneat; cui ex nunc assignatae supersint solummodo civiles residen- 
tiae sive gubernia de Atjeh, Sumatra’s Oost Kuust, Tapanoeli, Sumatra’s 
West Kuust cum insulis minoribus adnexis, adiecto etiam districtu Indra- 
girt ad residentiam de Riouw civiliter pertinente. 

Haec statuimus, mandamus, decernentes praesentes Litteras firmas, 
validas atque efficaces semper exstare ac permanere, suosque plenos atque 
integros effectus sortiri atque obtinere, illisque ad quos spectant sive 
spectare poterunt, nunc et in posterum amplissime suffragari; sicque rite 
iudicandum esse ac definiendum, irritumque ex nunc atque inane fieri, 
si quidquam secus, super his, a quovis, auctoritate qualibet, scienter vel 
ignoranter attentari contigerit. Non obstantibus Apostolicis constitutio- 
nibus et ordinationibus, ceterisque, etiam specifica et individua mentione 
dignis, in contrarium facientibus quibuscumque. 

Datum Romae apud Sanctum Petrum, sub anulo Piscatoris, die xxvm 
mensis decembris, anno MDCCCCXxuII, Pontificatus Nostri secundo. 


P. CaRD. GASPARRI, a Secretis Status. 

IV 


TITULO ET PRIVILEGIIS BASILICAE MINORIS CONDECORATUR ECCLESIA PAROE: 
CIALIS B. M. V. GRATIARUM, CIVITATIS « ESTE », IN DIOCESI PATAVINA. 


PIUS PP. XI 


Ad perpetuam rei memoriam. — Surgit in civitate Este, dioecesis Pata- 
vinae intra limites, ecclesia Deo dicata in honorem Beatae Mariae Virgi- 
nis sub Gratiarum invocatione, quae, molis amplitudine, concinna forma 
eximiisque artis operibus conspicua, inter praecipua dioecesis et regionis 
templa merito adnumeratur. Ista sacra in aede antiqua religione colitur, 
miraculis inclyta, Beatae Mariae Virginis imago, iam ab anno MCCCCVIII 
illuc a Constantinopoli translata, quae ob innumera beneficia a fidelibus 
impetrata, praesertim in rebus adversis et in publicis calamitatibus, famam 
et gloriosum « Gratiarum » titulum adepta est. Ipsa sacra imago ex decreto 
Vaticanae Basilicae Capituli diei xv mensis decembris anni MDCCOXXH, 
pretioso diademate redimita refulget. Clerus ecclesiae addictus in prae- 
sens, sicuti olim Patres Ordinis Praedicatorum, quibus ipsa commissa erat, 
divinum cultum et devotionem ac fiduciam fidelium in Beatissimam Vir- 
ginem omni studio et decore fovet et auget. Exinde templum ipsum veluti 
centrum habetur singularis pietatis civium atque advenarum, etiam tur- 
matim peregrinorum more confluentium ad gratiarum omnium apud Deum 
sequestrae Virginis opem implorandam. Insignes ibidem et venerandae 
asservantur relliquiae, quas inter relliquiae e sacris Spinis et pretioso 
Sanguine D. N. I. C. praecipue recensentur. Hoc quidem Mariale san- 
ctuarium Romani Pontifices Decessores Nostri peculiaribus privilegiis 
atque indulgentiis ditarunt, illis additis quae sodalitatibus et piis Unio- 
nibus inibi canonice erectis ab ipsa Sancta Sede concessae fuerunt: hae 
Sodalitates atque Uniones suum quaeque nomen habent, a SSmho Sacra- 
mento, a Pretioso Sanguine, a Sacro Corde Iesu, a sacratissimo Rosa- 
rio, @ Matribus christianis, a Puellis Mariae et a Doctrina christiana. 
Haec animo repetentes, cum dilectus filius Carolus Riva, hodiernus archi- 
presbyter et parochus ipsius ecclesiae, Nos suppliciter rogaverit ut ipsam 
ecclesiam, sive Mariale sanctuarium, inter Basilicas minores adscribere 
dignaremur, hasque preces cumulet et ornet amplissimum suffragium 
Episcopi Patavini, Nos votis his annuendum ultro libenterque existima- 
vimus. Quae cum ita sint, audito venerabili fratre Nostro Antonio S. R. E. 
Cardinali Vico, Episcopo Portuensi et Sanctae Rufinae, Sacrorum Rituum 

Congregationi Praefecto, apostolica Nostra auctoritate, praesentium vi 
perpetuumque in modum, ecclesiam Sanctae Mariae Gratiarum civitatis 
Este, in dioecesi Patavina, titulo ac dignitate Basilicae minoris condeco- 
ramus, cum omnibus honorificentiis ac privilegiis quae minoribus almae 
huius Urbis Basilicis de iure competunt. 

Haec edicimus, decernentes praesentes Litteras firmas, validas atque 
efficaces semper exstare ac permanere suosque plenos atque integros 
effectus sortiri et obtinere, illisque, ad quos pertinent sive pertinere pote- 
runt, nune et in posterum perpetuo suffragari; sicque rite iudicandum 
esse ac definiendum, irritumque ex nunc atque inane fieri, si quidquam 
secus, super his, a quovis, auctoritate qualibet, scienter vel ignoranter, 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxl 
mensis ianuarii, anno MDCCCCXXIV, Pontificatus Nostri secundo. 


P. CARD. GASPARRI, a Secretis Status. 


EPISTOLAE 


I 


AD PERILLUSTREM VIRUM LUDOVICUM BARONEM DE PASTOR, LEGATUM APUD 
APOSTOLICAM SEDEM EXTRAORDINARIUM ATQUE ADMINISTRUM CUM LIBE- 
RIS MANDATIS REIPUBLICAE AUSTRIACAE, SEPTUAGESIMUM NATALEM 
ACTURUM. 


Dilecte fili, salutem et apostolicam benedictionem. — Cum, exeunte 
hoc mense, integris mentis corporisque viribus, septuagesimum acturus 
sis natalem tuum, quos in Oenipontana studiorum Universitate habuisti 
olim vel discipulos vel in docendo conlegas, ii parant, ut nuperrime acce- 
pimus, conspirantibus quidem ceteris quorum tibi amorem admirationem- 
que conciliasti, praecipuis te venerationis laetitiaeque suae honestare 
testimoniis. Qua in meritorum tuorum commemoratione num Romanum 
Pontificem, num Nos, qui tanti te laboresque tuos facimus et vetere tecum 
necessitudine coniungimur, silere deceat aut primas partes cuiquam cedere? 
Praedicent quidem ii omnes, quotquot te quondam in celebri Athenaeo 
multos annos audierunt, summam illam tuam rerum gestarum cognitio- 
nem cum peracuta iudicii subtilitate incorruptoque veritatis studio coniun- 
ctam, seque beatissimos putent quod idem studium eandemque vesti- 

gandarum existimandarumque rerum rationem, ductu tuo, hauserint ac 
veluti imbiberint. At vero opus tuum princeps omnibusque expletum 
numeris, quod est Historia Romanorum Pontificum, Apostolica Sedes, 
hac opportunitate data, per Nos publice dilaudat atque extollit veluti 
inure suo et tamquam rem suo fotam gremio, quandoquidem immortalis 
memoriae decessor Noster Leo XIII Tabularium tibi primo patere iussit, 
unde litterarum monumenta paene infinita in lucem eduxisti, quibus 
narratio tua niteretur. Tu autem, dilecte fili, ad tam grande opus eam 
attulisti ingenii aciem exquisitaeque doctrinae copiam, ut nullus fortasse 
unquam instructior paratiorque ad eius generis laborem accesserit. In 
iis enim voluminibus, quae ad hunc diem aliud ex alio edidisti, praeter- 
quam quod omnia, vel minima, ad tabularum auctoritatem fidemque 
exiguntur, certa tutaque causarum consecutionumque indagatione eventa 
quaelibet penitus dispicis et, si qua eorum dubia aut in controversiam 
deducta, recte acuteque interpretando explanas. Quid, quod singulares 
ac proprias uniuscuiusque aetatis notas complexu tam miro proponis, ut 
quasdam quasi tabulas plenas veritatis, plenas artis depingas? Factorum 
praeterea expositionem iis verborum sententiarumaue luminibus exornas, 
ut unum aliquid inde exsistat absolutissimum, quod in sui admirationem 
studiosorum legentiumque animos convertat ac rapiat. Nec profecto 
ignoramus, adeo immensam tibi adesse, ex aliis quoque paene omnibus 
Europae bibliothecis atque archivis, materiam, ut haec tibi cotidie cre- 
scat, et crescant item praeter exspectationem, scribendo, volumina. Quid 
igitur tibi, dilecte fili, fausta hac occasione cupiamus, nisi ut Ile, cuius 
vice fungimur, prorogata tibi aetate diutissime, ingenii corporisque tui 
vires confirmet, immo etiam exacuat, ne totius operis conficiendi facul- 
tas te spatiumque deficiat? Quod quidem opus quo magis procedit, eo 
clarius, rebus pro veritate exploratis, divina Ecclesiae virtus elucet ac 
splendet. Quamobrem perge, invicta qua soles alacritate, laboriosissimum 
persequi utilissimumque inceptum, cui nec Noster bonorumque omnium 
plausus nec caelestium deerit remuneratio gratiarum. Quarum interea 
auspicem paternaeque benevolentiae Nostrae testem, tibi, dilecte fili, apo- 
stolicam benedictionem peramanter impertimus. 

Datum Romae apud Sanctum Petrum, die va mensis ianuarii anno 
MDCCCCXXIV, Pontificatus Nostri secundo. 


PIUS PP. XI 


88 Acta Apostolicae Sedis - Commentarium Oficiale 


II 


AD R. P. D. IOSEPHUM GUERARD, EPISCOPUM CONSTANTIENSEM: XXV APPE- 
TENTE EPISCOPATUS EIUS NATALI. 


Venerabilis frater, salutem et apostolicam benedictionem. — Quae est 
Nostra in te benevolentiae caritas, ad epistulam grata voluntate rescri- 
bimus, qua, sub Natalem D. N. Iesu Christi ad Nos missa, cleri quoque 
populique tui nomine, copiosa Nobis precabaris lumina et solacia, quibus 
ad Ecclesiam in praesenti eventuum acerbitate regundam indigeremus. 
Pro eiusmodi igitur votis ominibusque, unde vestra emineret in Romanum 
Pontificem pietas, vobis omnibus non modo maximam referimus gratiam, 
sed etiam illorum, qui istic sederunt Episcopi sanctitate vitae mirabiles, 
enixe patrocinium praesidiumque invocamus. Quodsi mutuam hanc huma- 
nitatis caritatisque significationem Natalis Iesu Infantis hominibus suadet 
vel a religione alienissimis, quae tamen inter filios et communem Patrem 
ultro citroque editur, multo plus ea habet suavitatis. Hac sane in re pla- 
ceret utique diutius sistere atque immorari; at qui possumus, quando ad 
eventum, quo proxime delectaberis, non modo cogitatio provolat Nostra, 
sed etiam calamus ipse veluti properat? Quintum ac vicesimum intelle- 
gimus episcopatus tui natalem, quem die secundo proximi mensis, non 
sine magna filiorum tuorum laetitia, es acturus, Deo dante, feliciter. Qui 
quidem filii tui, ut aliunde accepimus, conrogare in usus tuos stipem 
deliberaverant; sed te largitatem eorum grate excepturum tum demum 
significasti, cum constitit, eam stipem in augendam magnifico aeris cam- 
pani concentu turrim cathedralis templi conlatum iri, quod, a te refectum 
ornatissimeque restitutum, quasi pupillam oculi amare diceris. Multa pro- 
fecto ac maxima tibi dioecesis ista refert accepta, per hoc pastoralis mune- 
ris spatium, beneficia; debet enim doctrinae catholicae integritatem fidei- 
que spiritum sarta tectaque diligenter ac strenue; debet pia opera, et 
potissimum ludos, conlegia, Seminaria, stabilius restituta uberiusque pro- 
vecta; neque obliviscitur, eam istic conditam esse et florere, te auspice, 
Societatem, quae orbis ex bello pueris puellisque omnia suppeditat adiu- 
menta, unde futura eorum prosperitas in tuto collocetur. Est igitur, cur 
huius faustitatem eventi Nosmet participando inlustremus; sic autem 
participamus, ut velimus cogites, Nos adfore, eo die, animo et voluntate 
praesentes. Atque ad te iam nunc veniant gratulationes cum ominibus 
Nostrae, teque in spem erigat caelestis renrunerationis apostolica bene- 

dictio, quam, praecipuae caritatis Nostrae testem, tibi, venerabilis frater, 
et universo gregi tuo peramanter in Domino impertimus. 

Datum Romae apud Sanctum Petrum, die Ix mensis ianuarii anno 
MDCCCCXXxIV, Pontificatus Nostri secundo. 


PIUS PP. XI 


III 


AD PERILLUSTREM VIRUM LUDOVICUM VICECOMITEM D’HENDENCOUR, PRAE- 
SIDEM GENERALEM SOCIETATIS VINCENTIANAE: DE EIUSDEM SODALITII 
INCREMENTIS. 


Dilecte fili, salutem et apostolicam benedictionem. — Societatem istam, 
cuius generali Consilio praees, unde veluti in venas singulorum per ter- 
rarum orbem Coetuum sanguis roburque defluit ac diffunditur, de opera 
et stipe multum amamus quam in egenos alendos sospitandosque impen- 
dit, qui, ut sunt Christo Iesu carissimi, ita Nobis in medullis haerent, 
qui eius vice, divino consilio, perfungimur. Quae vestra omnium actio 
id quoque habet emolumenti, ut, per ipsam, qua in agendo utimini, mode- 
stiam reverentiamque, animos pauperum, quorum verecundiae parcitis, 
si quando religionis aut expertes aut neglegentes inveneritis, in divinae 
admirationem caritatis plerumque raptos et comitate mollitos vestra, ad 
avitam fidem christianaeque vitae officia sensim gradatimque revocetis. 
Quae igitur de operis tam praeclari progressu et per superiorem annum 
amplificatione ipsemet, cum reliquis e Consilio, nuperrime docuisti, ea 
quidem impulere ut gratias quamplurimas de tanta fructuum ubertate 
benignitati Dei exsultando ageremus. Etenim plura attulistis ad perlegen- 
dum cogitandumque iucunda: scilicet excitatum passim, non modo in 
continenti, sed etiam trans maria et vel in regionibus instituti vestri 
paene ignaris, magnum Coetuum seu Conferentiarum, quas vocant, nume- 
rum; habendorum statis temporibus e tota natione conventuum inductum 
huc illuc perutilem morem; praetereaque mirabilem istum caritatis motum — 
a lyceis magnis ad ceteras scholas ita propagatum, ut studiosa iuventus 
in suas iam ac proprias societates a paroecialibus seiunctas auspicato 
coiverit. Cum autem videretis, miseriis illis, quas ex Conditorum prae- 
ceptione atque exemplo lenire consueveratis, finitimas ubique reperiri 
immensas alias ex postremo bello angustias, quae sedulitatem vestram 
desiderare advocatam viderentur, hanc quoque provinciam animose vos 


90 Acta Apostolicae Sedis - Commentarium Officiale 


ardenterque suscepistis. De his igitur omnibus, quae adhuc memoravi- 
mus, Societatem istam, quam nunquam satis praedicare liceat, Nostris 
publice laudibus cumulamus, eiusdemque vobis incrementa gratulamur. 
Quod reliquum est, sodales omnes paterno animo monemus, e cotidiano 
eiusmodi christianae beneficentiae usu pergant in posterum capere unde 
cotidie etiam et in caritate Dei, qui se in terris humilem pauperemque 
praestitit, et in ceterarum exercitatione virtutum abunde proficiant. Cae- 
lestis interea remunerationis auspicem praecipuaeque benevolentiae Nostrae 
testem, tibi, dilecte fili, Consilio cui praesides et universae Societati apo- 
stolicam benedictionem peramanter impertimus. 

Datum Romae apud Sanctum Petrum, die x mensis ianuarii anno 
MDCCCOXXIV, Pontificatus Nostri secundo. 


PIUS PP. XI 


IV 


AD EMUM P. D. IOANNEM BAPTISTAM TITULO S. M. IN TRANSPONTINA S. RB. E. 
PRESB. CARD. NASALLI ROCCA, ARCHIEPISCOPUM BONONIENSEM: OFFICIO- 
SIS LITTERIS, NOMINE QUOQUE COLLEGII THEOLOGICI DATIS, RESPONDET. 


Dilecte fili Noster, salutem et apostolicam benedictionem. — Pulcher- 
rimos sane humanitatis pietatisque sensus cum votis ominibusque coniun- 
ctos in ea agnovimus epistula, quam ipse et decuriales Conlegii istius 
theologici doctores sub Natalem D. N. Iesu Christi ad Nos communiter, 
pro more institutoque vestro, dederatis. Precabamini enim, non modo 
ut sacratissimus ille dies Nobis laetitiae plenus solaciique illucesceret, sed 
etiam ut per novum, qui proxime iam aderat, annum et res Nobis bene 
succederent, et Sancta Mater Ecclesia, Nobis ducibus, fines proferret suos 
et maiore in dies pace ac prosperitate uteretur. Ob vestra eiusmodi optata, 
quae Nostra item sunt, maximam vobis habemus gratiam, eademque 
rependendo, optima quaeque in annum nuper initum cupimus. At vero 
id cupimus potissimum, ut, quam perdiligenter in adulescentes, qui in 
spem Ecclesiae et Flaminiae regionis succrescunt, impenditis operam, ea 
sanctitatis doctrinaeque fructus ferat cotidie uberiores. Quo in genere 
placet vehementer vobis gratulari, hinc quod propositum vobis est, deces- 
sorum Nostrorum et Nostris ut iussis hortationibusque obsequamini, a 
purissimis Aquinatis fontibus sapientiam haurire qua alumnos istos imbua- 
tis, inde quod saecularia a Thoma inter sanctos caelites relato sollemnia 

religiosissime egistis, ut validum ipsius patrocinium in vos discipulosque 
vestros advocaretis. Grati autem ob haec omnia animi Nostri testem et 
divinorum luminum donorumque conciliatricem, apostolicam, quam petii- 
stis, benedictionem tibi, dilecte fili Noster, doctoribus item conlegialibus 
et sacrorum alumnis, praetereaque universo clero populoque tuo pera- 
manter in Domino impertimus. 

Datum Romae apud Sanctum Petrum, die xI mensis ianuarii, anno 
MDCCCCXXIV, Pontificatus Nostri secundo. 


PIUS PP. XI 


AD R. P. D. PAULUM GULIELMUM DE KEPPLER, EPISCOPUM ROTTENBUR- 
GENSEM, XXV ANNOS AB INITO EPISCOPATU EXPLENTEM. 


Venerabilis frater, salutem et apostolicam benedictionem. — Ut hance 
tibi inscribamus epistulam, facit res sane laetabilis, quae est tibi prope- 
diem eventura feliciter; faciunt ea quibus commendaris promerita, ut 
quintum ac vicesimum episcopatus tui natalem silentio ne praeterea- 
mus. Placet enim, pulcherrima hac occasione, publice testari, haud mino- 
ris te a Nobis fieri, quam a dioecesanis tuis et a sacerdotibus Episcopisque 
e Germania universis, qui cum integritatem sanctimoniamque vitae tuae 
et egregiam pastoralis muneris perfunctionem dilaudent atque extollant, 
tum e litterarum peritia et multiplici doctrina, quam in ponderosa Nobis- 
que haud ignota profudisti volumina, plurima ceperunt, quae in suos 
usus converterent, cognitionum liberaliumque artium emolumenta. Huc 
accedit, quod ea in te est vis eloquentiae et copia dicendi, ut disertissimus 
omnium e clero isto iure meritoque habearis. Sed aliud praeterea est, 
unde animus ad te redamandum Noster propius inclinet: illam tuam dici- 
mus paene singularem Apostolicae Sedis reverentiam cum studio coniun- 
ctam, a qua in comperto est omnibus nunquam te, ne minimum quidem, 
deflexisse. Praeeuntes igitur filiis tuis, itemque in episcopatu conlegis, 
qui data opportunitate ad ampliores edendas voluntatis erga te suae signi- 
ficationes usuri profecto sunt, faustum tibi eventum ex animo gratulamur, 
optantes, ut, quos ad Dei gloriam aeternamque hominum salutem procu- 
randam tulisti ad hune diem labores, futuram eorum in caelis remune- 
rationem antecedant omne genus solacia, quibus te in terris quoque frui 
copiosissimis, praeter eam qua flores omnium vel acatholicorum opinio- 

nem, aequum est et consentaneum. Caelestium interea donorum auspi- 
cem paternaeque benevolentiae Nostrae testem, tibi, venerabilis frater, 
et clero populoque tuo apostolicam benedictionem peramanter imperti- 
mus. 

Datum Romae apud Sanctum Petrum, die x1 mensis ianuarii, anno 
MDCCCCXXIV, Pontificatus Nostri secundo. 


PIUS PP. XI 


VI 


AD BR. P. D. CELSUM COSTANTINI, ARCHIEPISCOPUM TIT. THEODOSIENSEM, 
APOSTOLICAE SEDIS IN SINIS DELEGATUM: DE PRIMO CONCILIO PLENA- 
RIO IN SINIS CONVOCANDO. 


Venerabilis frater, salutem et apostolicam benedictionem. — Quam- 
quam, quod te delegimus qui istic negotia Ecclesiae Dei gereres, videmur 
eo ipso satis perspicue declarasse quantum virtuti et dexteritati tuae con- 
fideremus, novum tamen fiduciae, quam tibi habemus, testimonium pla- 
cet ad te hisce Litteris Nostris afferre. Tibi enim, venerabilis frater, com- 
mittimus, ut Vicarios omnes et Praefectos Apostolicos, qui sacras Missio- 
nes in Sinis moderantur, in urbem, quae Shanghai nuncupatur, legitime 
convoces et Conventui, quem proximo vere agi decretum est, Nostro 
nomine praesideas. Cui quidem Conventui ut vir praesit et splendore 
dignitatis et doctrinae prudentiaeque laude conspicuus, idemque ut aucto- 
ritate praesit Nostra, ipsa omnino postulat rei gravitas novitasque plane 
singularis. Quod profecto haberi liceat in Sinis Concilium, idque Plena- 
rium et a praedicato istic Evangelio primum, res est quae clarissima 
in Ecclesiae fastis luce nitebit et memoriae posteritatis commendabitur: 
cuius in exsecutione propositi veluti exsultantes videre Nobis videmur 
eorum cineres, qui in Sinenses ad Christum traducendos ante actis aeta- 
tibus plurimum impenderunt laboris et sanguinem libenti generosoque 
animo profuderunt. Sed praeterea res agitur solacii laetitiaeque plena, 
cum proximum eiusmodi eventum patenter indicet quam late catholica 
fides sit per immensas istas regiones propagata, et sperare item iubeat 
fore ut magnam utilitatum copiam sacrae Missiones inde hauriant ac 
percipiant. Neque enim est dubitandum, quin et delatum tibi perhono- 
rificum munus diligenter ipsemet sapienterque expleas, et ceteri, quot- 
quot coiverint, locorum Ordinarii, caelestibus fulti gratiis ductuque tuo, 

ea deliberando constituant quae ad religionem in Sinis provehendam 
stabiliendamque pluris intersint quaeque christianae morum disciplinae 
tuitioni aptius conducant. Quae autem acta et decreta in amplissimo 
eiusmodi Concilio conscribi et fieri contingai, cadem praecipimus ut ad 
Apostolicam hance Sedem, recognoscenda probandaque, post dimissos 
Patres, te curante, perferantur. Futurorum interes coetuum laboribus bene 
ominati, divinarum auspicem gratiarum paternaeque benevolentiae Nostrae 
testem, tibi, venerabilis frater, iisque omnibus, qui in Concilium conven- 
turi sunt, apostolicam benedictionem peramanter impertimus. 

Datum Romae apud Sanctum Petrum, die xx mensis ianuarii anno 
MDCCCCXXIV, Pontificatus Nostri secundo. 


PIUS PP. XI 


| 

ACTA SS. CONGREGATIONUM 


SACRA CONGREGATIO CONCILIT 


NAMURCEN. Et ALIARUM 


ABSTINENTIAE 


Die 9 februarii 1924 


QuAEsSTIO. — Litteris ad hance Sacram Congregationem reverenter datis, 
exponebat nuper R. P. D. Episcopus Namurcensis, ex pontificia dispo- 
sitione, in sua dioecesi, sicut in finitimis Belgii et Galliae dioecesibus, 
omnino teneri christifideles ad abstinentiam servandam toto tempore Qua- 
dragesimae, feria Iv, loco sabbati. Cum autem controversia orta esset de 
peregrinis, an eodem iure tenerentur necne, ad eam rite dirimendam 
sententiam huius Sacri Consilii rogabat, coram quo ideo quaeritur: « An, 
«et qua die, tempore Quadragesimae, peregrini teneantur servare absti- 
« nentiam sabbati in locis ubi, ex speciali dispositione Sanctae Sedis, eadem 
« abstinentia debet servari feria Iv ». 


ANIMADVERSIO. — Planum est in lege abstinentiae distingui debere 
substantiam praecepti a modo quo observandum illud est in aliqua regione. 
Substantia praecepti, in casu, est, ut per Quadragesimam bis in hebdomada, 
praefinitis diebus, abstinentia servetur, eaque est lex generalis; modus vero, 
in casu, est, ut particulari lege hi dies praefiniantur feria Iv et v1. Iam- 
vero etiam peregrini, ad normam can. 14 § 1, 3°, tenentur observare leges 
generales, in loco ubi hae vigent: haud itaque dubium, quin iidem et in dioe- 
cesi Namurcensi, aliisque de quibus in casu, teneantur substantia praecepti 
quae ibidem plane viget; vicissim, ex n. 2° eiusdem paragraphi, peregrini 
non tenentur ad servandas leges particulares territorii in quo versantur, 
licet id libere possint; et ideo, in casu, per se non obligantur ad servandam 
abstinentiam feria Iv loco sabbati, prout tenentur incolae loci, licet id 
libere possint. Hine prono fluit alveo, eos teneri quidem, praeterquam 
feria v1, abstinere a carnibus, vel feria Iv vel feria vI, prout maluerint, 
optione nempe eis permissa, in hoc, inter ius commune et ius particulare. 


Quare, etc. 

RESOLUTIO. — In plenariis porro Comitiis 8. Congregationis Concilii, 
habitis in Palatio Apostolico Vaticano die 9 mensis februarii, anno 1924, 
Emi Patres ad propositum dubium respondendum censuere: Teneri alter- 
utra die ad libitum, remoto tamen scandalo. 

Quam resolutionem, referente postmodum infrascripto 8. C. Secretario, 
Ssmus Ditus Noster Pius div. Provid. PP. XI approbare et confirmare 
dignatus est. 


t Iulius, Episc. tit. Lampsacen., Secretarius. 


SACRA CONGREGATIO DE RELIGIOSIS 


I 


DUBIUM 


DE SUPERIORIBUS DOMORUM FILIALIUM 


Cum in aliquibus Ordinibus aut Congregationibus Religiosis extent 
Domus stricte filiales, quae videlicet non constituunt propriam Commu- 
nitatem nec bona propria possident, sed sunt quasi membra Domus maio- 
ris, 2 qua omnimode dependent et reguntur a Superiore delegato ad nu- 
tum Superioris, qui totam gubernat Communitatem et residet in Domo 
maiore, propositum fuit dubium: « An Superiores Domorum stricte filia- 
« liwm, de quibus agitur, qui sunt simplices delegati ad nutum Superioris 
‘« Domus matricis, veniant sub nomine Superioris localis ad sensum Codi- 
« cis iuris canonici ». 

Sacra Congregatio de Religiosis, exquisito voto plurium Revmorum 
Consultorum, rem definiendam Emmis Patribus proposuit, qui, in plenario 
Coetu habito ad Vaticanum die 30 novembris 1923, re mature perpensa, 
respondendum censuerunt: Negative; et ad mentem. 

Mens autem est ut in revisione Constitutionum singulorum Ordinum 
aut Congregationum ad Codicem conformatarum, apposite provideatur 
per applicationem eorum canonum qui circa relationes inter subditos et 
praepositos pressius versantur, prout in singulis casibus opportunum iudi- 
eabitur. 

Facta autem de praedictis relatione Sstio Domino Nostro Pio divina 
Providentia Pp. XI, in audientia habita ab infrascripto P. Secretario, 
die 5 decembris eiusdem anni, Sanctitas Sua resolutionem Emorum 
Patrum in omnibus approbare et confirmare dignata est, et publici iuris 
fieri mandavit. 

Datum Romae, ex Secretaria Sacrae Congregationis de Religiosis, die 
prima februarii 1924. 


C. Carp. LAURENTI, Praefectus. 


L. & S. 
Maurus M. Serafini, Ab. O. 8. B., Secretarius. 


IT 
INSTRUCTIO 


DE CLAUSURA MONIALIUM VOTORUM SOLEMNIUM 


Nuper edito ab hac Sacra Congregatione decreto «circa moniales in 
Gallia et in Belgio», sub die 23 iunii 1923, quamplura monasteria ex 
illis regionibus alacriter egerunt de obtinenda facultate qua moniales 
eorumdem ad vota solemnia profitenda admitterentur; et enixe postula- 
runt, ut de Clausurae Papalis lege, quae talem concessionem consequitur, 
rite ab hac Sacra Congregatione instruerentur. 

Considerans vero eadem Sacra Congregatio, legem clausurae in Codi- 
cem iuris canonici receptam ex veteri iure esse depromptam; eamque a 
8S. Pii V tempore servatam, quamplurimis Sacrarum Congregationum 
responsis communitam et Doctorum elucubrationibus illustratam fuisse, 
opportunum iudicavit ut Instructio promulgaretur, quae veluti norma 
pro universis monialium monasteriis, in quibus vota solemnia emittuntur, 
esse queat. 

Re igitur mature perpensa, Sacra Congregatio, ea quae sequuntur, 
circa legem Clausurae Papalis, servanda decrevit: 

I. Moniales, vi suae professionis et legis ecclesiasticae, contrahunt obli- 
gationem: 

a) semper manendi intra septa sui cuiusque monasterii, ita ut, sine 
speciali Sanctae Sedis indulto, inde exire non liceat, salvis casibus de 
quibus infra (can. 601); 

b) nec admittendi intra eadem septa quamcumque personam cuiusvis 
generis, conditionis, sexus, aetatis, sine licentia Sanctae Sedis, nisi per- 
sona sit a iure excepta, ut infra (can. 600). 

Haec est Clausurae Papalis lex et obligatio, eaque afficit etiam mona- 
steria in quibus monialium numerus quantumcumque imminutus sit. 

II. Monasterium ergo, una cum adiacentibus hortis et viridariis 
(can. 597 § 2), ita cireumseptum esse debet, ut, quoad fieri potest, nullus 
sit in ea vel ab iis prospectus externarum personarum (can. 602). 

1° Si quae fenestrae respiciant publicam plateam vel domos vicinas, vel 
communicationem cum extraneis permittant, ita vitris opacis vel valvu- 
lis (foriculis) muniri debent, ut prospectus hinc inde impediatur. 

2° Si chorus crates habet per quas moniales altare videant, ita crates 
dispositae esse debent ut fideles, e loco ipsis reservato, ipsas moniales 
videre nequeant. 

3° Sedes confessionalis ita disposita sit oportet ut confessarius extra 
clausuram, poenitentes vero intra reperiantur. 

4° Locus in quo moniales sacram Communionem recipiunt, ita, sive porta 
sive sipario, occlusus esse debet, ut moniales a fidelibus videri nequeant. 

5° Apud ianuam monasterii in sacrario et ubicumque necessarium videa- 
tur, rota muro inseratur, per quam res necessariae transmitti possint. 
Nihil obstat, quominus hac in rota parvum foramen sit, per quod videri 
possit quaenam res rotae immittantur. 

6° Intra limites Clausurae Papalis non comprehenditur publicum tem- 
plum cum continenti sacrario, ad quae propterea, sine Sanctae Sedis 
indulto, moniales accedere nequeunt. 

III. Duobus medis lex clausurae violari potest: aut per indebitum 
egressum monialium e septis monasterii, quocumque praetextu, etiam 
ad breve tempus, factum (can. 601), aut per indebitum ingressum cuius- 
cumque alius personae sine licentia Sanctae Sedis. 

1° Egressus e monasterio sine licentia Sanctae Sedis monialibus, post 
professionem, licetosolummodo in casu imminentis periculi mortis vel 
alius gravissimi mali. Hoc periculum, si tempus suppetat, ab Ordinario 
loci scripto recognosci debet (can. 601). 

a) Talia pericula erant: incendium, inundatio, ruina fabricae, terrores 
belli, invasio militum et cetera huiusmodi. Eadem provenire possunt etiam 
ex parte cuiusdam monialis, exempli gratia, dementia periculosa affectae 
aut morbo epidemico laborantis, quo in casu huiusmodi monialis e clau- 
sura recedere debet, ut incolumitati religiosae communitatis consulatur. Si 
tamen tempus permittat, Ordinarius loci, a monialibus rogatus, periculum 
et causam sufficientem egrediendi e clausura scripto recognoscere debet. 

b) Sine licentia Sanctae Sedis ergo non potest monialis ab uno mona- 
sterio ad aliud, etiam eiusdem Ordinis, nec ad breve tempus, transferri, 
nec exire causa novae fundationis faciendae; nec ut exerceat munus abba- 

tissae seu antistitae aut magistrae novitiarum; nec ad curandam vale- 
tudinem; nec ad invigilandum aedificationi novi monasterii. Quae tamen 
licentiae a Sacra Congregatione, iustis de causis et debitis praescriptis 
conditionibus, concedi solent. 

e) Si supra tectum monasterii sit ambulacrum, ad illud accedere mo- 
niales poterunt, dummodo cratibus undequaque rite protegatur. 

d) Cum saepissime necessitas adsit, ut moniales, propter decorem domus 
Dei, per seipsas in ecclesia exteriore ea faciant, quae requiruntur ut semper 
debita munditie et nitore resplendeat, et praecipue in festis maioribus 
convenienti ornatu decoretur, Sancta Sedes, pro monasteriis id petentibus, 
antistitae facultatem concedit designandi religiosas, quotquot videantur 
necessariae, quae, tempore quo nemo est in ecclesia et haec omnino clausa 
manet, in eam descendere possint, ut ea omnia agant quae ad cultum 
ecclesiae eiusque munditiem pertinent. 

e) Quamvis adspirantes ad habitum religiosum, dum postulatum per- 
agunt, lege clausurae teneantur (can. 550 § 2), tamen libere et absque 
licentia Sanctae Sedis e monasterio egredi possunt quando ad saeculum 
sponte eas redire aut a superioribus dimitti contingat; et idem de novi- 
tiis dicendum, aut de professis votorum temporariorum, quando vota 
expiraverint, vel legitime dimissae fuerint. 

2° Ingressus in monasterium sine venia Sanctae Sedis, vi can. 600, 
sequentibus personis licet: 

a) Ordinario loci aut superiori regulari monasterium visitantibus, vel 
aliis visitatoribus ab ipsis delegatis, licet clausuram ingredi dumtaxat 
inspectionis causa, cautoque ut unus saltem clericus vel religiosus vir 
maturae aetatis eos comitetur (can. 600, 1°). 

b) Pro sola igitur visitatione locali peragenda visitatori clausuram ingredi 
licet. Visitatio personalis extra clausuram ad crates fieri debet. Nec Ordi- 
nario aut superiori regulari aut visitatori extra actum visitationis ratione 
officii clausuram ingredi fas est. 

ce) Causa explorationis, quae ante vestitionem et utramque professionem 
ab Ordinario loci vel eius delegato fieri debet, nec non pro electione anti- 
stitae, Ordinarius loci aut eius delegatus clausuram ingredi non debet 
(can. 506 § 2, 552 § 2). 

d) Si vestitioni vel professioni monialium Episcopus vel alius sacerdos 
praesit, neque ipsis clausuram ingredi, neque postulanti aut professurae 
ex ea egredi licet. 

e) Visitator ingressurus clausuram inspectionis causa ab uno saltem cle- 
rico vel religioso, etiam converso, maturae aetatis, comitari debet, qui 
toto tempore, quo in monasterio moratur, ab eo non discedat. 

f) Confessarius, vel qui eius vices gerit, potest, cum debitis cautelis, 
ingredi clausuram ad ministranda Sacramenta infirmis aut ad adsisten- 
dum morientibus (can. 600, 2°). Haec facultas respicit confessarium ordina- 
rium monasterii, vel qui eius vices gerit, quibus ex can. 514 § 2 competit 
administratio Sacramentorum et adsistentia morientibus in monasteriis mo- 
nialium; in horum defectu alins etiam sacerdos clausuram ingredi potest. 

g) Ad excipiendas confessiones aegrotantium ingredi clausuram potest, 
quoties requiratur, non solum confessarius ordinarius, sed etiam extraor- 
dinarius vel adiunctus aut confessarius quilibet a graviter aegrotante 
accersitus, de quo in can. 523 fit sermo. 

h) Debitae cautelae adhibendae pro Communione administranda in 
decreto Sacrae Congregationis de Religiosis diei 1#€ septembris 1912 exhi- 
bentur: « Oportet ut quatuor religiosae maturae aetatis, si fieri possit, ab 
«ingressu in clausuram usque ad egressum sacerdotem comitentur, qui 
«sacram pyxidem, aliquas consecratas Particulas continentem, deferre, 
«sacram Communionem administrare, reverti ad ecclesiam, eamdemque 
«sacram pyxidem reponere debet, servatis rubricis a Rituali Romano pro 
« Communione infirmorum statutis ». 

i) Pro Confessione excipienda sequentes cautelae praescribuntur: duae 
moniales confessarium ad cellam infirmae comitentur ibique ante ostium 
cellae apertum expectent, dum Confessionem audit, ut redeuntem ad mona- 
sterii ianuam iterum comitari possint. 

k) Quandocumque sacerdotem ad supradicta ministeria obeunda clau- 
suram ingredi contingat, finito ipso ministerio statim e monasterio egredi 
debet. 

1) Si verbum Dei monialibus ad crates commode praedicari non potest, 
Sanctae Sedis licentia exquirenda est, quae, si graves adsint rationes, eam 
denegare non solet, ut praedicatores clausuram ingredi et in choro sive 
in capitulo praedicare valeant, servatis tamen animadversionibus et cau- 
telis pro ingressu confessarii supra descriptis. 

m) Possunt clausuram ingredi qui supremum actu tenent populorum 
principatum eorumque uxores cum comitatu; item Sanctae Romanae 
Ecclesiae Cardinales (can. 600, 3°). 

nm) Antistitae est, adhibitis debitis cautelis, ingressum permittere medi- 
cis, chirurgis, aliisque quorum opera est necessaria, impetrata prius sal- 
tem habituali adprobatione ab Ordinario loci; si vero necessitas urgeat, nec 
tempus suppetat adprobationem petendi, haec iure supponitur (can. 600, 4°). 

o) Antistita ergo, facultate hac ipsa lege aSancta Sede sibi tributa, potest 
omnibus personis, quorum opera intra septa monasterii necessaria est, 
ingressum permittere; prius tamen ab Ordinario loci saltem habitualem 

adprobationem obtinere debet. Hinc usuvenit, ut moniales in principio 
cuiuslibet anni in libro apposito recenseant eos omnes, quorum opera, 
ut plurimum, in monasterio, vel in horto, vel in officinis intra septa mona- 
sterii sitis, durante anno, occurret (medicos, aut alios ad infirmarum cura- 
tionem necessarios, operarios pro horto, pro cella vinaria, pro stabulis 
opifices et alias huiusmodi personas); quem librum Ordinario pro illa 
habituali adprobatione obtinenda subscribendum praesentent. Si vero in 
aliquo casu extraordinario necessitas monasterii ingrediendi urgeat, nec 
tempus suppetat adprobationem ab Ordinario petendi, haec adprobatio 
iure praesumitur, id est ipsa lex hanc praesumptionem ratam habet. 

p) Antistitae autem iniungitur in omnibus casibus debitas adhibere 
cautelas. Quae quidem cautelae in hoc consistunt quod personae ingre- 
dientes, ex assumptis certis informationibus, sint optimae famae ac mori- 
bus praestantes, a duabus monialibus, ex gravioribus, ad locum, ubi eorum 
opera requiritur, comitentur, nec ulli moniali permittatur huiusmodi per- 
sonas alloqui praeter eas, quae cum illis de eorum officiis agere debent. 

IV. Claves clausurae diu noctuque semper sint apud antistitam, quae 
illas tradet monialibus designatis, quoties opus fuerit. 

Quod si antistita vel quaelibet alia, personam quamcumque sine legi- 
tima licentia in monasterium introduceret, vel solum admitteret, non 
tantum graviter peccaret, sed etiam ipso facto excommunicationem Sedi 
Apostolicae simpliciter reservatam incurreret (can. 2342, 1°). 

Adspirantes ad habitum religiosum clausuram ingrediuntur de licentia 
Ordinarii. Puellas tamen educationis causa vel alia etiam pia causa in 
monasterium admittere, absque Sanctae Sedis licentia, non licet. 

V. In collocutorio, quo moniales, intra limites a Constitutionibus unius- 
cuiusque religionis praescriptos, externas personas recipere possunt, duae 
debent esse crates, inter se spatio circiter viginti centimetrorum distan- 
tes atque muro infixae, ita ut aperiri nequeant. Si Constitutiones id per- 
mittant, in collocutorio etiam rota esse potest. Quo vero ad cetera omnia 
quae collocutorium respiciunt, praecipue circa continuam vigilantiam de 
iis quae ibi fiunt aut dicuntur, Constitutiones uniuscuiusque monasterii 
exacte observentur. 

VI. Clausura monialium, etsi regularibus subiectarum quoad eius accu- 
ratam observantiam, sub vigilantia est Ordinarii loci, qui potest delin- 
quentes contra eam, regularibus viris non exceptis, poenis quoque ac 
censuris corrigere post delictum et coércere ne eam violent. Etiam supe- 
riori regulari custodia clausurae monialium sibi subiectarum commissa 
est, qui moniales aut alios suos subditos, si quid hac in re deliquerint, 
poenis quoque punire potest (can. 603). 

Facta autem de praemissis relatione Ssmo D.N. Pio div. Prov. PP. XI, 
in audientia habita ab infrascripto P. Secretario S. Congregationis de Reli- 
giosis die 6 februarii 1924, Savctitas Sua praesentem Instructionem appro- 
bavit et ab omnibus servari mandavit. 

Datum Romae ex Secretaria S. Congregationis de Religiosis, die, mense 
et anno ut supra. 


C. CARD. LAURENTI, Praefectus. 
L. 
Maurus M. Serafini, Ab. O. 8S. B., Secretarius. 


S. CONGREGATIO DE PROPAGANDA FIDE 


I 
PROVISIO ECCLESIAE 


Decreto Sacri Consilii Christiano Nomini propagando, Ssmhus Dfius 
Noster Pius PP. XI, die 16 ianuarii 1924: 


Cathedrali Ecclesiae Jaffnensi praeficere dignatus est R. P. Alfridum 
Guyomard, e Societate Oblatorum B. M. V. Immaculatae. 


II 
NOMINATIONES 


Brevibus apostolicis nominati sunt: 


26 ianuarii 1924. — Vicarius Apostolicus de Eshowe in Africa Meri- 
dionali, R. P. Thomas Spreiter, ex Ordine S. Benedicti, Episcopus titulo 
Thaenitanus. 

— Vicarius Apostolicus de Chaco, R. P. Angelus Vigiani, ex Ordine 
Fratrum Minorum, electus Episcopus tit. Andrapanensis. 

— Vicarius Apostolicus de Batavia in Indiis Neerlandicis, R. P. Anto- 
nius Petrus Franciscus van Velsen, e Societate Iesu, electus Episcopus 
tit. Aezanitensis. 


Item, decreto diei 18 ianuarii, Sacra Congregatio de Propaganda Fide 
ad suum beneplacitum renuntiavit Praefectum Apostolicum de Banka et 
Biliton, R. P. Theodosium Herchenrath, e Societate SS. Cordium. 

SACRA CONGREGATIO RITUUM 


I 
SOCIETATIS IESU seu DUBIA 


R. P. Procurator generalis Societatis Iesu sequentia dubia pro oppor- 
tuna declaratione S. Rituum Congregationi humillime subiecit, nimirum: 

I. Quaestioni propositae ab Archiepiscopo Aquensi: « Num permitti 
« possit consuetudo vigens in illa archidioecesi imponendi fidelibus, prima 
«dominica Quadragesimae, cineres praecedenti Feria 1v Cinerum bene- 
«dictos », Sacra Rituum Congregatio respondendum censuit ad mentem, 
die 30 iunii 1922. Et mens est: « Affirmative in casu; dummodo Feria Iv 
« Cinerum ritus benedictionis et impositionis cinerum expletus fuerit, iuxta 
« Missale Romanum ». 

Quaeritur: « Num eadem permissio valeat etiam pro Oratoriis Piarum 
« Unionum seu Congregationum, vel sacellis ruralibus, aliisque ubi pera- 
«gantur exercitia pro opificibus, ut iidem omnes facilius cineres recipiant 
«et non careant hoc tam perutili sacramentalif ». 

II. In decreto S. R.C., n. 3196, Vercellen., 20 martii anni 1869, legitur 
pro benedictione gutturis in Festo 8. Blasii Ep. et Mart. adhiberi candelas 
in festo Purificationis B. M. V. benedictas et formulam: « Per interces- 
«sionem B. Blasii liberet te Deus a malo gutturis. Amen» Quum vero 
alia formula, tum pro benedictione candelarum in Festo 8. Blasii Episcopi 
et Martyris, tum pro earum appositione sub mento gutturi cuiusvis bene- 
dicendorum, prostet in Rituali Romano (edit. typ.), quaeritur: « An respon- 
«sum 8. R. C. in una Vereellen. valeat adhuc, tum pro archidioecesi Ver- 
« cellensi, tum pro aliis dioecesibus ». 

Et Sacra Rituum Congregatio, audito specialis Commissionis voto, 
re mature perpensa, respondendum censuit: 

« Ad I. Affirmative, iuxta prudens Ordinarii iudicium in singulis casi- 
« bus, servato tenore decreti diei 30 iunii 1922. 

« Ad II. Adhibeatur ubique oratio et formula Ritualis Romani ». 

Atque ita rescripsit ac declaravit. Die 1% februarii 1924. 


ts A. Carp. Vico, Ep. Portuen. et S. Rufinae, 
S. R. C. Praefectus. 


L. 8. 
Alexander Verde, Secretarius. 

II 


DUBIUM 


Sanctissimus Dominus noster Pius Papa XI, per Decretum Sacrae 
Rituum Congregationis diei 25 octobris 1922, Festum S. Eusebii Ep. et 
Mart,, quod Kalendario Universali affixum est, sub die 16 decembris, 
semiduplex, in cunctis Italiae huiusque Insularum ecclesiis sub _ ritu 
duplici minori in posterum celebrari mandavit. 

Nune quaeritur: « Utrum in illo Decreto includantur etiam ecclesiae 
« Religiosorum exemptae? ». 

Et Sacra eadem Congregatio, audito specialis Commissionis suffragio, 
omnibus perpensis rescribendum censuit: « Affirmative ». 

Atque ita rescripsit ac declaravit. Die 1* februarii 1924. 


a A. Carp. Vico, Ep. Portuen. et S. Rufinae, 
S. R. C. Praefectus. 
L. S. 


Alexander Verde, Secretarius. 


III 


BERGOMEN. 


Ordinarius Bergomensis Sacrae Rituum Congregationi sequentia dubia 
reverenter exposuit: 


«I. An liceat vel expediat in solemnioribus processionibus, quibus defer- 
«tur Ssmum Eucharistiae Sacramentum, praecipue cum finis imponitur 
« Eucharisticis conventibus, deferre Sshum Sacramentum super currum 
« triumphalem, baldachino coopertum, magnificeque exornatum, equis tra- 
« ctum, super quem ascendit etiam sacerdos qui processioni praeest, qui- 
« que Ostensorium regit genuflexus? 

«II. An usus currus et equorum, ut supra, liceat vel expediat cum, 
« loco Ssmi Sacramenti, deferuntur vel statuae Beatae Virginis Mariae, vel 
« Sanctorum exuviae? 

« IIT. An usus currus et equorum, ut supra, liceat vel expediat non 
« solum ratione extraordinariae solemnitatis, sed etiam cum processio iter 
« nimis longum percurrere debeat? 

«IV. An currui equis tracto possit substitui vehiculum quod vulgo 
« automobile audit? ». 

Et Sacra Rituum Congregatio, audito specialis Commissionis suffragio, 
praepositis quaestionibus respondendum censuit: negative in omnibus, et 
ad mentem. Atque ita rescripsit et declaravit die 28 octobris 1922. 


68 A. Carp. Vico, Ep. Portuen. et 8S. Rufinae, 
S. R. C. Praefectus. 
L. & 8. 
Alexander Verde, Secretarius. 


Mens est: Quoad primam quaestionem praeclarum exstat exemplum 
Congressus Eucharistici Internationalis Romae habiti anno 1922, in quo 
nullus currus adhibitus fuit pro deferendo Ssmo Eucharistiae Sacramento 
in solemni processione; idque omnino factum est iuxta dispositiones Cae- 
remonialis Episcoporum, lib. II., cap. 33, de processione Ss.mi Sacramenti 
in Festo Corporis Christi, et Decretorum. 

Ex Secretaria S. R. C., die 22 februarii 1924. 


Alexander Verde, Secretarius. 

ACTA TRIBUNALIUM 


SUPREMUM 
SIGNATURAE APOSTOLICAE TRIBUNAL 


ROMANA 


IURIUM 


In sessione plenaria Supremi Tribunalis Signaturae Apostolicae, habita 
in Aedibus Vaticanis die 23 iunii 1923, iudicio Emorum ac Rmorum Patrum 
subiecta fuerunt dubia proposita a Procuratore Advocatorum Consisto- 
rialium de asserto iure Advocatorum ipsorum, nec non ceterorum Advo- 
catorum Curiae Romanae, suscipiendi coram Tribunalibus dioecesanis pa- 
trocinium causarum quae ibi aguntur. Causa accurate disceptata fuit, 
relatore Emo ac Rmo Diio Cardinali Mori. 


SPECIES FACTI. — Anno 1921 canonici aliquot cuiusdam ecclesiae colle- 
giatae parochum aliosque canonicos ipsius ecclesiae apud tribunal dioece- 
sanum in iudicium vocaverunt, et procuratorem sibi elegerunt laicum 
quemdam advocatum illius regionis. Hic vero, per separatas preces ad 
Curiam episcopalem datas, petiit ut ipse in ea causa etiam uti advoca- 
tus admitteretur. Curia tamen episcopalis, considerata peculiari natura 
agitandae litis, preces oratoris non exaudivit, immo decretum tulit quo 
constituit nullum in ea causa admittendum esse advocatum vel procu- 
ratorem nisi ex ecclesiastico ordine electum. 

Post hoc a Curia episcopali editum decretum actores ipsi, per novum 
libellum eidem Curiae oblatum, duos sibi procuratores elegerunt, alterum 
nempe ex Advocatis Consistorialibus Curiae Romanae, laicum virum, 
alterum vero ex ipsis actoribus; advocatum autem constituerunt eumdem 
Advocatum Consistorialem. Sed novum hune oratorum libellum Curia 
episcopalis reiecit, et oratores admonuit advocatos et procuratores in 
ea causa, ad normam decreti episcopalis superius memorati, eligendos 
esse ex ordine ecclesiastico. 

De hoe decreto Curiae episcopalis conquestus est ipse Advocatus Con- 
sistorialis primum coram eadem Curia dioecesana, deinde coram Tribu- 
nalibus Sanctae Sedis; sed Curia episcopalis in suo permansit consilio. 

Exitus tandem rerum is fuit, ut actores, decreto episcopali obsequen- 
tes, Advocatum Consistorialem munere ei concredito liberaverint. 

Sed ipse Advocatus Consistorialis, ne iura Advocatorum Curiae Roma- 
nae minuerentur, Advocatis Consistorialibus et Rotalibus facta omnia 
retulit. Tune Collegium Advocatorum Consistorialium, non modo ut sua, 
verum etiam ut Advocatorum Rotalium iura defenderet (quorum Advo- 
cati Consistoriales Consilium disciplinae constituunt), per supplices preces 
Summum Pontificem precati sunt ut quaestio de eorum iure suscipiendi 
patrocinium causarum coram tribunalibus dioecesanis alicui Tribunali 
Pontificio iudicanda committeretur. Precibus his die 6 decembris 1922 
Sstho D. N. Pio Papae XI per EMum ac Revmum Dominum Cardinalem 
Praefectum Supremi huius Tribunalis relatis, Sanctitas Sua dignata est 
committere examen et decisionem controversiae eidem Supremo Tribunali 
Signaturae Apostolicae. 

Die igitur 24 ianuarii 1923, in sede Supremi huius Tribunalis, coram 
R. P. D. Evaristo Lucidi, eiusdem Tribunalis Secretario, comparuerunt 
Praelatus infrascriptus, uti Iustitiae Promotor, et Advocatus Sacconi pro 
Collegio Advocatorum Consistorialium, ibique Procurator ipse sequentia 
proposuit dubia, quae sine difficultate admissa fuere: 

« I, An Advocati, etiam laici, approbati ad causas ecclesiasticas de- 
«fendendas apud Romanam Curiam, possint globatim ab aliqua Curia 
« prohiberi a patrocinio in causis civilibus vel criminalibus in eadem 
« Curia agendis. 

« Et quatenus affirmative: 

«II. An eadem exclusio extendi possit ad Advocatos Sacri Consi- 
« storii ». 

Et Emi ac Rmi Patres, omnibus diligenter consideratis, rescriben- 
dum mandarunt: « Ad primum et secundum, reformatis dubiis iisque 
« propositis sub hac unica formula: “ An Advocati ecclesiastici et laici, 
«approbati ad causas ecclesiasticas defendendas apud Curiam Roma- 
«nam, non exclusis Advocatis Consisforialibus, indigeant approbatione 
« Ordinarii loci ut suscipiant in Curiis dioecesanis easdem causas ,,, respon- 
« dendum: Affirmative ». 


QuoapD tus. — Ecclesiae leges Episcopis tribuunt potestatem legislati- 
vam, iudiciariam et coactivam in propria cuiusque dioecesi. Id aperte 
decernitur in can. 335 C. I. C. in quo, sub § 1, haee habemus: « Ius ipsis 
« (Episeopis) et officium est gubernandi dioecesim tum in spiritualibus 
«tum in temporalibus cum potestate legislativa, iudiciaria et coactiva 
«ad normam sacrorum Canonum exercenda ». Ob hanc potestatem licet 

Episcopis per leges ac decreta ea omnia statuere quae ipsi in dioecesis 
regimine opportuniora esse censeant. Haec Episcoporum potestas nullos 
habet fines, nisi generales Ecclesiae leges et peculiaria Pontificum decreta. 
Idcireo quae neque per generales Ecclesiae leges neque per peculiaria Pon- 
tificum decreta constituta sint, ea Episcoporum subiacent potestati. 

Huic generali Ecclesiae praescripto addendum est praescriptum cano- 
nis 1658 §2, in quo haee decernuntur: « Advocatus autem, ut ad patro- 
«cinium admittatur, indiget approbatione Ordinarii, quae aut generalis 
«sit ad omnes causas aut specialis pro certa causa». Per hunc scilicet 
canonem statuitur nullum Advocatum admitti posse ad causarum patro- 
cinium in Curiis dioecesanis nisi ab Ordinario approbatum. 

Ex his Ecclesiae praescriptis patet quid dicendum sit de admissione 
Advocatorum Curiae Romanae ad patrocinium causarum quae coram 
tribunalibus dioecesanis aguntur. Episcoporum potestati in hac re nulli 
imponi possunt fines, praeter eos qui in ipsis generalibus Ecclesiae legi- 
bus vel in decretis Pontificum descripti sunt. Ut igitur diiudicari possit 
an Advocati Curiae Romanae ius habeant (invito scilicet Episcopo) exer- 
cendi patrocinium causarum coram tribunalibus dioecesanis, investigan- 
dum est an ipsi a generalibus Ecclesiae legibus vel a peculiaribus Pon- 
tificum decretis ius hoc acceperint. 

Incipiamus a generalibus Ecclesiae legibus. Nihil in his invenitur quod 
ius ab oratoribus assertum ostendat. Contendit patronus Advocatorum 
Consistorialium ius hoc desumendum esse a canone 1657 C. I. C. in quo 
describuntur qualitates in Advocatis necessariae. Cum Advocati Curiae 
Romanae ab ipsis Officiis Sanetae Sedis iudicati fuerint uti iis qualitati- 
bus praediti, absurdum est, iuxta patronum, ipsos in Curiis dioecesanis 
novo iudicio subiici et nova approbatione indigere. Sed huic patroni argu- 
mentationi concedendum non est. Profecto in can. 1657 C. I. C. non 
describuntur nisi qualitates in Advocatis iure communi necessariae. Sed 
neque ibi neque alibi denegatur Episcopis potestas alias requirendi in 
Advocatis qualitates praeter eas quae lege communi exiguntur. Et nota 
est distinctio inter leges ac decreta contra ius et leges ac decreta praeter 
ius. Dum Episcopi potestate non pollent condendi leges aut decreta contra 
ius, scilicet contra generales Ecclesiae leges, ipsi plena praediti sunt pote- 
state condendi leges ac decreta praeter ius, scilicet quae iuri communi 
non adversentur. 

Ex his sequitur leges communes Advocatis Curiae Romanae non con- 
cedere ius gerendi patrocinium causarum quae coram tribunalibus dioe- 
cesanis aguntur. 

Superest igitur ut videamus an Advocati Curiae Romanae ius hoc 

per peculiares Sanctae Sedis concessiones adepti fuerint. Peracta tamen 
de hac re accurata investigatione, nullum inventum est asserti iuris argu- 
mentum, nullum documentum, nullum vestigium; immo documenta haben- 
tur quae contrarium ostendunt. 

Dicamus primum de Advocatis Rotalibus. Undenam habent hi ius quod 
sibi vindicant? Si inspiciamus documenta nostri temporis in quibus de 
Advocatis Rotalibus sermo fit, nullam in eis invenimus asserti iuris men- 
tionem. Profecto Lex propria Sacrae Romanae Rotae et Signaturae Apo- 
stolicae titulum tertium ita inscribit: De Advocatis penes Sacram Rotam 
et Apostolicam Signaturam. In can. vero 44 haec decernuntur: « I. Advo- 
« cati proprii ac nativi Sacrae Rotae et Signaturae Apostolicae sunt Advo- 
« cati Consistoriales. — II. Admittuntur tamen et alii, sacerdotes sive laici », 
etc. In hoc igitur documento Sancta Sedes de Advocatis Romanae Curiae 
unice loquitur uti de Advocatis Sacrae Rotae et Apostolicae Signaturae; 
nullam tamen mentionem habet iuris defendendi causas. coram tribu- 
nalibus dioecesanis. 

Neque alium habet sensum textus diplomatis quo hodie eliguntur 
Advocati Rotales. En verba huius textus: «Cum ex documentis exhibi- 
« tis... constiterit D...., idem dignus habitus est ut in Album Advoca- 
«torum ecclesiasticorum cooptetur, eique licentia concedatur scribendi 
«in causis quibusvis ecclesiasticis quae coram 8. R. Rota et Signatura 
« Apostolica aguntur», etc. Iisdem fere verbis conceptum erat Rescri- 
ptum Sacrae Congregationis Concilii, quae et ipsa, antequam Constitu- 
tio Sapienti Consilio ederetur, Advocatos Curiae Romanae eligebat. En 
verba huius prioris textus: « Cum ex documentis... constiterit D...., 
«eum dignum reputamus ut in Album Advocatorum ecclesiasticorum 
« cooptetur eique licentia concedatur scribendi in causis quibusvis eccle- 
« siasticis, quae sive coram Nostra sive coram Sacris Urbis Congregatio- 
«nibus aguntur ». Igitur neque hic mentio ulla inris quod oratores sibi 
asserunt. 

Sed perpendamus etiam antiquiora documenta. In collectione legum, 
edita anno 1834 jussu Summi Pontificis Gregorii XVI, sub titulo Fditto 
dell’ E.mo e Rev.mo Signor Cardinale Gamberini, sermo fit etiam de Advo- 
catis, de eorum electione atque de ipsorum destinatione. En quae ibi 
in nostra re habentur: «§ 228. I tribunali di appello di Bologna e di 
« Macerata e quello della Sacra Rota avranno soli il diritto di ammet- 
«tere gli Avvocati. — § 229. Nessuno potra aspirare al titolo ed alle 
«funzioni di Avvocato, il quale non abbia l’eta di venticinque anni com- 
« piuti e non esibisca: 1° il certificato di battesimo, di cresima e di sud- 
« ditanza pontificia;... 4° di aver conseguito la laurea dottorale in una 


a 
| 


Supremum Signaturae Apostolicae Tribunal 109 


« universita dello Stato; 5° di avere, pel corso almeno di cinque anni, atteso 
«allo studio forense presso un Avvocato esercente, sia delle provincie, sia 
«della Curia Romana. — § 235. Gli Avvocati ammessi dai tribunali 
« @appello potranno esercitare il loro uffizio avanti gli stessi tribunali e 
« presso tutti i giudici e tribunali civili compresi nella loro giurisdizione. — 
« § 236. ... Gli Avvocati ammessi dalla Sacra Rota conserveranno il di- 
«ritto di difendere le cause avanti tutti i giudici e tribunali dello Stato ». 
Patet ex his electionem Advocatorum Rotalium ipsorumque munus, s8ae- 
culo superiori, uti rem internam Status Pontificii habitam fuisse. Exteri 
eo tempore non cooptabantur inter Advocatos Rotales. Advocatis vero 
Rotalibus nullum tribuebatur munus extra pontificium territorium exer- 
cendum. Neque hic igitur ullum asserti iuris vestigium; immo contra- 
rium argumentum. 

Haec cum ita sint patet Advocatis Rotalibus non competere ius agendi 
patrocinium causarum, invito scilicet Episcopo, coram tribunalibus dioece- 
sanis. 

Modo veniamus ad Advocatos Consistoriales. Advocati Consistoriales 
multis gaudent iuribus ac privilegiis, quae iis a Romanis Pontificibus 
concessa sunt. Inter hos meminisse praestat Pontifices Xystum IV, Iu- 
lium III, Xystum V, Clementem VIII. Horum vero iurium syllogen con- 
scripsit et sua auctoritate confirmavit Benedictus Papa XIV in Constitu- 
tione Inter conspicuos, data die 29 augusti 1744. Ut pateat quo animo 
Constitutio haec exarata fuerit, iuvat referre eius initium. 

En Pontificis verba: « Inter conspieuos Ordines, quibus Romana Curia 
« toto terrarum Orbe celeberrima constat atque conflatur, ... provida Prae- 
« decessorum Nostrorum cura a remotissimis usque temporibus exstare 
« voluit illustre Advocatorum Consistorialium Collegium ex praeclaris 
« compositum virtute ac doctrina viris, quibus, propter scientiae praestan- 
«tiam ac rerum usum atque prudentiam, ex omni Advocatorum coetu 
« delectis, singulare ius ac privilegium attribuerunt perorandi coram Ro- 
«mano Pontifice. ... Quod quidem Advocatorum praedictorum Collegium 
« singularesque personae vertentibus annis eidem adscriptae industriam 
« atque operam suam praefatis Praedecessoribus Nostris ita probarunt, ut 
«et gravissimorum munerum, quae ad retinendam sanctiorum iudiciorum 
«religionem, ad Apostolicae Sedis iura tuenda et conservanda, ad cala- 
«mitosorum salutem et defensionem, ac promovendam iuris et bonorum 
«artium scientiam pertinerent, proprium sibi atque, ut vocant, privati- 
« vum exercitium adiudicari, nec non amplissimis gratiis, privilegiis atque 
« favoribus, plurium Summorum Pontificum beneficentia cumulari et coho- 
« nestari meruerint. 

«$1. Quum autem huiusmodi privilegia, eximiis ipsorum meritis elar- 
« gita, alia quidem aliis temporibus indulta reperiantur, nonnulla vero, licet 
«longissimi temporis usura, optimo iure eisdem acquisita esse dignoscan- 
«tur, attamen, propter remotissimam fortasse concessionum vetustatem, 
« incertis videantur principiis et originibus innixa, aliorum denique usum 
«et quasi—possessionem contrariis nonnumquam actibus interturbari et 
« labefactari contigerit; optandum profecto videbatur ut, unica aliquando 
« eorumdem collectione peracta, eademque inviolabili Apostolicae auctori- 
« tatis robore munita, et ipsius Collegii splendori ac dignitati, et iurium 
«ex Pontificia liberalitate eidem competentium firmitati ac securitati 
« consuleretur. Nos itaque, qui concessum Nobis olim a felic. record. Prae- 
« decessore Nostro Clemente Papa XI in eodem Collegio locum multos 
«annos tenuimus..., ut illustre ac perenne extaret Nostrae erga prae- 
«dictum Collegium existimationis et benevolentiae argumentum, eadem 
«indulta et privilegia tam a Nobis, ut praefertur, tributa, quam alia, 
«quorum concessiones diversis Praedecessorum Nostrorum Litteris con- 
« signatae reperiuntur, vel quae ex inveterata consuetudine ipsi Collegio 
«competere dignoscuntur, in unum veluti corpus redigere, eaque omnia, 
« Apostolica Nostra auctoritate firmata et roborata, atque etiam, sicubi 
«opus fuit, declarata et ampliata, praesentibus Nostris Litteris perpetuo 
« valituris comprehendere constituimus. Igitur... omnia infrascripta pri- 
« vilegia, indulta, iura, facultates, honores, munera, praeeminentias et 
« praerogativas ipso Collegio earumdem tenore praesentium in perpetuum 
« asserimus, approbamus, confirmamus et innovamus, eaque novo Aposto- 
« licae Nostrae auctoritatis robore communimus, simulque, ut infra, decer- 
«nimus, statuimus, declaramus atque sancimus ». 

Ex hoc initio patet: a) Summum Pontificem Constitutionem hance 
animo benevolentissimo conscripsisse; >) eius finem in Constitutione edenda 
fuisse omnia Advocatorum Consistorialium iura in unum veluti corpus 
redigendi. Verum si tota Constitutio attente perlegatur, nullum in ea ver- 
bum invenitur de iure defendendi causas coram tribunalibus dioecesanis. 
Id nihil aliud significat nisi asserti iuris defectum. 

Vis argumenti huius eo magis dignoscitur si consideretur quam accura- 
tus Pontifex fuerit in iuribus Advocatorum Consistorialium describendis 
ac ceteris constituendis quae ad ipsorum Collegium spectant. Sane in primis 
Pontifex constituit corpus Advocatorum Consistorialium duodecim Advo- 
catis constare debere, quorum unus ex civibus bononiensibus, alter ex 
mediolanensibus, tertius ex ferrariensibus, quartus ex neapolitanis, ceteri 
octo vero ex Advocatis Romanae Curiae eligendi forent. Deinde statuit de 
modo computandi vulgo dictam antianitatem, de modo adipiscendi decana- 

tum, de loco ab Advocatis Consistorialibus in functionibus et Cappellis 
papalibus occupando, de iure deferendi baldachinum, de praeeminentia in 
Conciliis, de habitu. Deinde praecipua eorum iura ita attingit: « Praeci- 
« pua vero et propria eorum munera ea sunt quae circa Consistorium et 
«actus atque negotia in eo gerenda atque tractanda versantur ». Et hic 
sermo fit de causis beatificationis, de petitionibus in Consistorio examinan- 
dis, de postulatione pallii, etc. Post haec memoratur Pontifex cetera iura 
ac privilegia; nullam tamen mentionem facit de iure defendendi causas in 
Curiis dioecesanis. Verum quo benevolentior Pontificis animus et quo accu- 
ratior iurium descriptio ab illo peracta, eo clarius in Constitutione ipsa 
argumentum habetur oratores carere iure quod sibi vindicant. 

Haec vero iura Advocatorum Consistorialium, a Benedicto XIV descri- 
pta, immutata manserunt in Editto dell’E.mo e Rev.mo Signor Cardinale 
Gamberini superius memorato. Ibi enim haec habentur: « § 245. Il Collegio 
« degli Avvocati Concistoriali in Roma é di diritto costituito Consiglio di 
« disciplina per gli Avvocati della Curia Romana. Le prerogative, le onori- 
« ficenze, i privilegi, i diritti, attribuiti a questo Collegio ed ai membri di 
« esso dalle Bolle Apostoliche, anche in ordine all’abito, di costume pubblico 
«0 privato, rimangono e, quando occorra, sono ristabiliti nel loro pieno ed 
« intiero vigore, non ostante qualunque contraria disposizione ». 

Cum haec ita sint, patet nullo modo constare de iure Advocatorum 
Consistorialium defendendi causas coram tribunalibus dioecesanis. 

Nil igitur restat pro Advocatis Romanae Curiae nisi argumentum con- 
venientiae. Expendamus illud aliquantulum. Argumentum hoc ita exhi- 
beri potest. Qui pro peritis habentur ut in Curia Romana et coram ipso 
Summo Pontifice causam dicant, ii a fortiori periti dicendi sunt ut causam 
dicant coram tribunalibus dioecesanis. Sed argumento huic nulla inest 
vis. Sane in advocatis causarum requiruntur non modo qualitates quae 
generales vocari possunt (uti doctrina, bona fama, religio, aetas), sed quan- 
doque etiam qualitates speciales, quae a peculiaribus circumstantiis loco- 
rum, personarum ac factorum pendere possunt. Verum iudicare quaenam 
aliae qualitates requirantur et quinam ipsis praediti sint, id, firmis iis 
quae iure communi statuta sint, ad Episcopi spectat potestatem. 

Neque deest in ipso Codice iuris canonici luculentum exemplum exclu- 
sionis Advocatorum Curiae Romanae a suscipiendo patrocinio causarum 
coram quibusdam tribunalibus. Exemplum hoc habetur in can. 1658 § 4, 
in quo haec statuta sunt: « Procurator et advocatus, in causis quae ad 
«normam can. 1579 §§ 1, 2 aguntur in religionis tribunali, eligendi sunt 
«ex eadem religione ». Per hunc igitur canonem a dicendis causis coram 
tribunalibus religionis implicite repelluntur omnes Advocati Curiae Roma- 

nae, sive laici sive ecclesiastici, in quacumque dignitate ii constituti sint. 
Sed si Codex iuris canonici legem hanc statuit in causis quae coram 
tribunalibus religionis aguntur, quid impedit quominus similem legem 
edat Episcopus in causis quae aguntur coram dioecesano tribunali? 

Demum omittendum non est in can. 67 haec statui: « Privilegium ex 
« ipsius tenore aestimandum est; nec licet illud extendere aut restringere ». 
In can. vero 68 haec habentur: «In dubio privilegia interpretanda sunt 
«ad normam can. 50 ».... Et in can. 50: «In dubio, rescripta quae ad lites 
« referuntur, vel iura aliis quaesita laedunt... strictam interpretationem 
« recipiunt; cetera omnia latam ». Haec omnia ostendunt in hac quaestione 
adimittenda non esse argumenta convenientiae, sed documenta clara et 
aperta, et in dubio iudicandum esse de iuris defectu. 

Ex praemissis liquet Advocatos Curiae Romanae, sive ecclesiasticos 
sive laicos, Advocatis Consistorialibus non exclusis, neque lege communi 
neque peculiaribus Sanctae Sedis concessionibus ius habere defendendi 
causas quae coram tribunalibus dioecesanis aguntur; ac proinde ipsos, ad 
normam can. 1658 § 2 superius memorati, ut ad patrocinium earum cau- 
sarum admittantur, indigere approbatione Ordinarii. Et ideo Emi Patres 
mandarunt rescribendum uti supra. 

Atque ita editum est, pronunciatum, decretum, declaratum; mandatum- 
que ut haec definitiva sententia publici iuris fieret, eamque ab omnibus 
ad quos spectat exsecutioni mandaretur, non solum, etc.; sed et omni, etc. 

Datum Romae, ex aedibus Supremi Tribunalis, die 15 decembris 1923. 


Franciscus Morano, Votans Signaturae. 
L. & S. 


VISA 
Evaristus Lucidi, 8S. A. 8. T. a Secretis. 


Aloisius Scialdoni, Notarius. 

ACTA OFFICIORUM 


PONTIFICIA COMMISSIO 
AD CODICIS CANONES AUTHENTICE INTERPRETANDOS 


I 
DUBIA 


SOLUTA IN PLENARIIS COMITIIS EMORUM PATRUM 


I 


De paroeciis nationalibus (can. 216, § 4) 


Utrum iv regionibus mixtae linguae, quae politice unicum Statum 
efformant, sed diversis utuntur linguis, ut. aiunt, officialibus, requiratur, 
vi canonis 216, § 4, indultum apostolicum ad erigendam paroeciam exclu- 
sive destinatam fidelibus determinati sermonis seu linguae, etiamsi haec 
determinata lingua sit una ex linguis officialibus eiusdem nationis, et 
paroecia erigenda suam distinctam habeat partem territorialem in dioecesi. 

Resp.: Affirmative. 

II 
De excusatione a choro (can. 420) 

Utrum praescriptum can. 420 comprehendat quoque cappellanos seu 

clericos secretos personae Romani Pontificis actu inservientes. 


Resp.: Affirmative quoad praescriptum can. 420, § 1, nD. 6; negate 
quoad praescriptum eiusdem canonis § 2. 


III 


De celebratione Missae in religionibus mulierum (can. 610, § 2) 


Utrum, vi canonis 610, § 2, quo praescribitur: « Missa quoque Officio 
« diei respondens secundum Rubricas quotidie celebrari debet in religioni- 
« bus virorum, et etiam, quoad fieri possit, in religionibus mulierum », 


Acta, Vol. XVI, n. 3. — 1-3-0924. 8 

Missa Officio diei respondens debeat celebrari tantum in religionibus 
regularium et monialium vota sollemnia habentium; an etiam in domi- 
bus religiosarum vota simplicia habentium, quibus ex Constitutionibus 
a Sancta Sede approbatis est obligatio chori. 

Resp.: Negative ad partem; affirmative ad 


IV 


De ministro Confessionis (can. 883) 


1° Utrum adverbium obiter can. 883, § 2, ita intelligendum sit, ut 
sacerdos rite praeditus facultate, iuxta § 1 eiusdem canonis, audiendi 
Confessiones, possit, quoties navis in portu maneat, terram adire ibique 
in ecclesia vel sacello Confessiones excipere eorum, qui confiteri petant, 
eosque valide ac licite absolvere, etiam a casibus Ordinario loci reser- 
vatis, per integrum diem, vel per integros duos vel tres dies, si tamdiu 
navis in portu maneat. 

2° Utrum id possit per integrum diem, vel per integros duos vel tres 
dies dictus sacerdos, quoties ad idem iter prosequendum unam navem 
relinquere debeat ut alteram conscendat, si in portu hanc navem tamdiu 
expectare debeat. 

3° Utrum in utroque casu idem possit dictus sacerdos etiam ultra 
triduum. 

Resp.: Ad 1¥™ et 2% Affirmative. 

Ad 3" Negative, si loci Ordinarius facile adiri possit. 


De licentia assistendi matrimoniis (can. 1096, coll. cum cann. 465, 472-476) 


1. Utrum vicarius oeconomus legitime constitutus in paroecia vacante, 
ad normam cann. 472 et 473, possit licentiam assistendi matrimonio dare 
sacerdoti determinato ad matrimonium determinatum. 

2. Utrum id possit vicarius substitutus, de quo in can. 465, § 4, post 
Ordinarii approbationem, si nullam limitationem Ordinarius apposuerit. 

3. Utrum vicarius parochi religiosi id possit post Ordinarii approba- 
tionem, sed ante approbationem Superioris religiosi. 

4. Utrum vicarius, seu sacerdos supplens, de quo in cit. can. 465, § 5, 
id possit ante Ordinarii approbationem. 

5. Utrum id possit vicarius adiutor parochi imparis suis muniis rite 
obeundis, legitime constitutus ad normam can. 475, § 1. 

6. Utrum id possit vicarius cooperator, de quo in can. 476, inscio 
parocho. 

Resp.: 

Ad Affirmative. 

Ad 2"™ Affirmative. 

Ad Affirmative. 

Ad 4% Affirmative, quoadusque Ordinarius, cui significata fuit desi- 
gnatio sacerdotis supplentis, aliter non statuerit. . 

Ad 5" provisum in cit. can. 475, § 2. 

Ad 6"™ provisum in cit. can. 476, § 6. 


Vi 


Circa assistentiam matrimoniis (can. 1096, § 1). 


Utrum, ad normam can. 1096, § 1, sacerdos sit determinatus, si pa- 
rochus Superiori monasterii in casu particulari declaret, se ad matrimo- 
nium proxima Dominica in ecclesia filiali celebrandum delegare aliquem 
sacerdotem religiosum,. qui a Superiore sequentibus diebus ad Missam 
die Dominica ibi celebrandam deputabitur. 

Resp.: Negative. 


VII 
De Ss.ma Eucharistia asservanda (can. 1265) 


Utrum Ordinarius, attenta immemorabili consuetudine, possit licen- 
tiam dare asservandi Sanctissimam Eucharistiam in curatis ecclesiis, 
quamvis non stricte paroecialibus, sed subsidiariis. 

Resp.: Affirmative. 


Vill 


Dubium circa versiones Sacrarum Scripturarum (can. 1391). 


Utrum particula et canonis 1391, quo praescribitur: « Versiones sacra- 
«rum Scripturarum in linguam vernaculam typis imprimi nequeunt, nisi 
« sint a Sede Apostolica probatae, aut nisi edantur sub vigilantia Epi- 
« scoporum et cum adnotationibus », etc., interpretanda sit copulative an 
disiunctive? 

Resp.: Affirmative ad 19™ partem; negative ad 2°™, 

Ix 
De reservatione pensionis (cann. 1429, 1486, 2150) 


Utrum loci Ordinarius possit admittere renuntiationem paroeciae 
cum reservatione pensionis ad vitam pensionarii super beneficio paroe- 
ciali in favorem parochi renuntiantis. 

Resp.: Affirmative, firmo praescripto canonis 1429, § 2. 

Die 20 maii 1923. 


P. CARD. GASPARRI, Praeses. 


Aloisius Sincero, Secretarius. 


tl 


DUBIUM 


SOLUTUM AB EMO CARDINALI COMMISSIONIS PRAESIDE 


Utrum per can. 824, § 2 Codicis abrogata censeri debeant ea, quae 
8. C. Concilii statuerat sub die 15 octobris 1915 in responsione ad III, de 
retributione non recipienda ne ratione quidem extrinseci incommodi in 
secunda et tertia Missa in die Commemorationis omnium Fidelium De- 
functorum; an vero ea adhuc in suo vigore permaneant. 

Resp. Affirmative ad 1°™ partem; negative ad 29™, 

Die 13 dec. 1923. 


P. CARD. GASPARRI, Praeses. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 19 febbraio 1924, nel Palazzo Apostolico Vaticano, con |’ inter- 
vento degli Emi Signori Cardinali e col voto dei Reverendissimi Prelati e 
Consultori Teologi, si é¢ tenuta la Congregazione Preparatoria dei Sacri Riti 
per discutere sopra due miracoli che si asseriscono operati da Dio per inter- 
cessione del Ven. Servo di Dio Giuseppe Cafasso, Sacerdote secolare e Diret- 
tore del Collegio Ecclesiastico di Torino. 


Martedi, 26 febbraio 1924, nel Palazzo Apostolico Vaticano, si é@ tenuta 
la Congregazione Ordinaria dei Sacri Riti, nella quale al giudizio degli Emi 
e Rmi Signori Cardinali componenti la medesima, sono state sottoposte le 
seguenti materie: 

1. Introduzione della Causa di Beatificazione e Canonizzazione del Servo 
di Dio Paolo Ginhac, Sacerdote professo della Compagnia di Gest. 

2. Intorno alla revisione degli scritti del Servo di Dio Luca Belludi, Sacer- 
dote professo dell’Ordine dei Minori, detto Beato. 

3. Intorno alla revisione degli scritti della Serva di Dio Clelia Russo, 
Vergine. 

4. Intorno alla revisione degli scritti del Servo di Dio Giacomo da S. Luigi, 
laico professo della Congregazione dei Chierici Regolari Scalzi della Sstha Croce 
e Passione di N. S. G. C. 

5. Intorno alla revisione degli scritti dei Servi di Dio Filiberto Vrau e 
Camillo Feron-Vrau, Secolari. 

6. Intorno alla revisione degli scritti del Servo di Dio Francesco Gon- 
zaga, Ministro Generale dei Minori, Vescovo di Mantova. 


SEGRETERIA DI STATO 


NOMINE 


Con Brevi Apostolici, il Santo Padre Pio XI, felicemente regnante, si é 
degnato di nominare: 
21 gennaio 1924. L’Emo Sig. Card. Giovanni Bonzano, Protettore dell’Istituto 
della Consolata per le Missioni Estere, in Torino. 
26 » »  L’Emo Sig. Card. Camillo Laurenti, Protettore della Congre- 
gazione delle Canonichesse di Nostra Signora del- 
VOrdine di 8. Agostino. 


27 > »  Monsig. Antonio M. Bernasconi, Prelato Votante del Supremo 
Tribunale della Segnatura Apostolica. 
14 febbraio » Monsig. Camillo Caccia Dominioni, Canonico Altarista della 


Ss. Patriarcale Basilica Vaticana. 


Assistente al Soglio Pontificio: 
13 febbraio 1924. Monsig. Francesco Maria Redwood, Arcivesc. di Wellington. 

Protonotario Apostolico ad instar participantium: 


20 gennaio 1924. Monsig. Carlo Bergia, della diocesi di Cuneo. 


Prelati domestici di S. S.: 


9 giugno 1922. Monsig. Giuliano Rister, della diocesi di Podlacchia. 
23 febbraio 1923. Monsig. Angelo Visalli, dell’archidiocesi di Messina. 
24novembre » Monsig. Giorgio Miculas, della diocesi di Oradea Mare. 


26 » » Monsig. Ottaviano Domide, della diocesi di Gherla. 
30 gennaio 1924. Monsig. Giovanni Fitz-Gerald, della diocesi di Brooklyn. 
» » »  Monsig. Guglielmo Mc Guirl, della medesima diocesi. 
» » »  Monsig. Davide Hickey, della medesima diocesi. 
» » »  Monsig. Francesco O’ Hara, della medesima diocesi. 
1 febbraio » Monsig. Carlo Augusto Loibl, della diocesi di Ratisbona. 
5 » » Monsig. Giacomo Cleary, dell’archidiocesi di San Paolo di 
Minnesota. 
» » »  Monsig. Antonio Ogulin, della medesima archidiocesi. 
» » » Monsig. Humphrey Moynihan, della medesima archidiocesi. 
» » »  Monsig. Giacomo Byrne, della medesima archidiocesi. 
» » »  Monsig. Tommaso A. Welch, della medesima archidiocesi. 
» » »  Monsig. Patrizio O’ Neil, della medesima archidiocesi. 
» » »  Monsig. Pietro Jung, della medesima archidiocesi. 
» » » Monsig. Edoardo Luque, dell’archidiocesi di Lima. 
» » » Monsig. Belisario Augusto Philipps, della medesima archi- 
diocesi. 
8 » » Monsig. Biagio de Monte, dell’archidiocesi di Bombay 
» » »  Monsig. Giovanni Add4m, della diocesi di Veszprimia. 
15 » » Monsig. Giovanni Haring, della diocesi di Seccovia. 
ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire: 


La Commenda dell’Ordine Piano: 
24 gennaio 1924. Al sig. cav. Augusto Ciriaci (Roma). 


Il Cavalierato dell’Ordine Piano: 

31 gennaio 1924. Al sig. Giacomo Wiseman Mac Donald, della diocesi di Los 
Angeles. 

16 febbraio » Al sig. conte Enrico Du Réau (Francia). 

La Commenda con placca dell’Ordine di San Gregorio Magno, classe civile: 

13 febbraio 1924. Al sig. Giovanni Roberto O’ Connell, dell’ archidiocesi di 

Dublino. 
La placca dell’Ordine di San Gregorio Magno, classe civile: 
24 settembre 1923. Al sig. comm. ing. Achille Gasthuys, della diocesi di Gand. 

La Commenda dell’Ordine di San Gregorio Magno, classe civile: 
27 novembre 1923. Al sig. avv. Demetrio Hiss, della diocesi di Oradea Mare. 


» » » Al sig. avv. Mario Theodorian Caradad (Bukarest). 
25 gennaio 1924. Al sig. cav. ing. Guglielmo Palombi (Roma). 
26 » » Al sig. dott. Carlo Brunetti (resid. S. Paolo del Brasile). 


1 febbraio » Al sig.cav. Tommaso Guglielmo Hunter, dell’archidiocesi 
di Westminster. 

15 » » Al sig. Francesco Refiazco, dell’archidiocesi di Managua. 

16 » » Al sig. Federico Pustet, della diocesi di Ratisbona. 


Il Cavalierato dell’Ordine di San Gregorio Magno, classe civile- 


16 febbraio 1922. Al sig. Ludovico Macourek, della diocesi di Vacz. 

14 gennaio 1924. Al sig. Pietro Combeau, della diocesi di Angouléme. 

a » » Al sig. Giovanni Castillon du Perron, della medes. diocesi. 
27 » » Al sig. Giorgio C. Jenkins, dell’archidiocesi di Baltimora. 

» » » Al sig. dott. Vittore Francesco Cullen, della medesima archid. 
» » » Al sig. prof. avv. Carlo Poisson, della diocesi di Angers. 


» » » Al sig. marchese Enrico de Saint-Pern, della medes. diocesi. 

30 » » Al sig. Luigi Rossignani (Roma). 

» » » Al sig. Lorenzo Colizzi (Roma). 

» » » Al sig. Pietro Rossi de Gasperis (Roma). 

» » » Al sig. Ludovico Centra (Roma). 

31 » » Al sig. Isidoro Dockweiler, della diocesi di Los Angeles. 

13 febbraio » Al sig. H. Too Wesley, Vice-presidente della repubblica di 
Liberia. 

» » » Al sig. Bernardo Majorel, della diocesi di Montauban. 

id » » Al sig. Riccardo Majer, della diocesi di Fulda. 


La Commenda dell’Ordine di San Silvestro Papa: 
10 gennaio 1924. Al sig. ing. Ettore Cerasa (Roma). 


Il Cavaiierato dell’Ordine di San Silvestro Papa: 


24 gennaio 1924. Al sig. Francesco Lucenti, della diocesi di Vicenza. 

» » » Al sig. rag. Giovanni Fortuna, della medesima diocesi. 

28 » » Al sig. Giovanni Battista Bacigalupo, della dioc. di Chiavari. 
13 febbraio » Al sig. Stefano Cybulski, dell’archidiocesi di Mohilew. 


MAGGIORDOMATO DI SUA SANTITA 


NOMINE 
Con biglietti di S. E. Reviha Monsig. Maggiordomo, il Santo Padre Pio XI, 
felicemente regnante, si ¢ degnato di nominare: 
Camerieri Segreti Soprannumerari di 8. 8.: 


23 gennaio 1924. Monsig. Eugenio Brauer, dell’archidiocesi di Sydney. 
24 » » Monsig. Enrico Limberg, dell’archidiocesi di Minster. 

30 gennaio 1924. Monsig. Giuseppe Lonéari¢, dell’archidiocesi di Zagabria. 


5 febbraio 


11 » 
» » 
13 » 
14 » 
» » 
» » 
2] » 
» » 
» » 
» » 
» » 


» 


» 


Monsig. Massimiliano Cuesta Vega, della diocesi di Plasencia. 


Monsig. Maroc Glaser, della diocesi di Jassy. 

Monsig. Giovanni Bogles, della medesima diocesi. 
Monsig. Michele Robu, della medesima diocesi. 

Monsig. Antonio Gabor, della medesima diocesi. 
Monsig. Antonio Inverno, della diocesi di Acerra. 
Monsig. Pasquale De Lucia, della medesima diocesi. 
Monsig. Giulio Mortara (Roma). 

Monsig. Emerico Németh, dell’archidiocesi di Strigonia. 
Monsig. Nicola Knebel, della medesima archidiocesi. 
Monsig. Gioacchino De Leo, dell’archidiocesi di Palermo. 
Monsig. Luigi Soukup, della diocesi di Kralové Hradec. 
Monsig. Giuseppe Prochizka, della medesima diocesi. 
Monsig. Giovanni Seidl, della medesima diocesi. 
Monsig. Pietro Polreich, della medesima diocesi. 
Monsig. Paolo Krieg (Roma). 


Camerieri Segreti di Spada e Cappa Soprannumerari di 8. 8.: 


26 gennaio 1924. Il sig. marchese Luigi Battista Rosselli del Turco, della dio- 


» » 


21 febbraio 


» 


» 


cesi di Fiesole. 
Il sig. principe Francesco Radziwill, della dioc. di Podlacchia. 
Il sig. barone Felice Gerliczy de Arany et Szentgerlistye, 
dell’archidiocesi di Strigonia. 


Camerieri donore in abito paonazzo di 8. S.: 


30 gennaio 1924. Monsig. Carmelo Cucchiaro, della diocesi di Caltanissctta. 


» » 
5 febbraio 


» » » 

» » 

16 » » 

» » » 
Cameriere 


26 gennaio 1924. 


2 giugno 1923. 


8 » 


27 novembre 
19 dicembre 


30 gennaio 1924. 


19 febbraio 


21 » 


» 


Monsig. Angelo Gurrera, della medesima diocesi. 

Monsig. Antonio M. Pleninger, della diocesi di Linz. 
Monsig. Giovanni Miller, dell’archidiocesi di Colonia. 
Monsig. Niccolé Mauro, della diocesi di Piazza Armerina. 
Monsig. Arturo Illuminati, dell’archidiocesi di Fermo. 
Monsig. Flodoardo de Britto Fontes, della dioc. di Aracaji. 
Monsig. Teodoro Neu, dell’archidiocesi di Colonia. 


d’onore di Spada e Cappa Soprannumerari di SN. 
Il sig. Leone de Nowacki, della diocesi di Podlacchia. 


NECROLOGIO 


Monsig. Salomon Musa Sabbagh, Vesc. di Amida (rit. cald.). 

Monsig. Raffaele Amador y Hernandez, Vescovo di Huaja- 
pam de Léon. 

Monsig. Amedeo Crooy, Vescovo di Tournai. 

Monsig. Graziano Gennaro, Vescovo tit. di Gerico. 

Monsig. Giuseppe Gregorio Castro, Vescovo tit. di Clazomene. 

Monsig. Girolamo Thomé da Silva, Arcivescovo di 8. Salva- 
tore di Bahia. 

Monsig. Domenico Pozzoni, Vescovo tit. di Tavia. 

